VS001581
Datum: 1999-08-16T02:00:00.000+02:00
datum_sodbe_i_stopnje: 2004-04-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: lahki primeri
odskodnina: 1.450.000,00 SIT
opombe: II Ips 593/2005. Reviziji tožeče stranke je bilo delno ugodeno in sicer je bila odškodnina za zmanjšanje življenjskih aktivnosti zvišana za 200.000,00 SIT, oziroma iz 500.000,00 SIT na 700.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Profesorica angleškega in nemškega jezika.

## Škodni dogodek

Prometna nesreča.

## Poškodba

Hud udarec v glavo z izvinom vratne hrbtenice in pretres možganov.

## Telesne bolečine

600.000,00 SIT Oškodovanka je trpela zelo hude telesne bolečine 14 dni in zmerne bolečine več mesecev. Še vedno prestaja občasne bolečine v vratu in vzdolž hrbtenice ob naglih kretnjah glave, pripogibanju, zasuku, sklonjeni drži, pri čemer je nastanek bolečin soodvisen tudi od vremenskih sprememb, psihičnega stanja in stresov.

#### Ambulantno zdravljenje

Po poškodbi je bila pregledana pri dežurnem zdravniku, nato je opravila še več pregledov pri specialistih (4-krat pri kirurgu in po 1-krat pri nevrokirurgu in ortopedu) in splošnem zdravniku (12-krat).

#### Rehabilitacija

34-krat obiskala fizioterapijo, ki je bila občasno celo boleča.

#### Nevšečnosti med zdravljenjem

Prestala je rentgensko slikanje. Zanjo je bila neprijetna tudi vrtoglavica pri hitrem premikanju in vstajanju. Neugodnost je zanjo predstavljajo tudi povijanje vratu z brisačo ter jemanje tablet in sveč proti bolečinam.

## Strah

150.000,00 SIT Zaradi nezavesti se pri oškodovanki ni pojavil primarni strah. Sekundarni strah se je pri njej pojavil takoj, ko je prišla k zavesti, v obliki občutka tesnobnosti, prizadetosti in zaskrbljenosti glede njenega zdravstvenega stanja. Trajal je več mesecev, predvsem zaradi zaskrbljenosti za izid zdravljenja, saj se je stanje po fizioterapiji v začetku poslabševalo, oškodovanka pa ni vedela, kakšne bodo njene motorične funkcije in kako bo v življenju lahko opravljala tiste naloge, ki jih je prej opravljala z lahkoto.

## Zmanjšanje življenjske aktivnosti

700.000,00 SIT Zaradi utrpelih poškodb oškodovanka občasno, v manjši intenziteti, ob večjih psihofizičnih stresih, nenadnih gibih v vratnem delu hrbtenice in sunkovitih zasukih trpi bolečine v vratnem delu hrbtenice. Zaradi tega je ovirana pri opravljanju svojega poklica profesorice (bolečine čuti ob delu z računalnikom, ko veliko stoji in piše na tablo), pri opravljanju gospodinjskih opravil in ukvarjanju s prostočasnimi dejavnostmi. Opustila je igranje tenisa in smučanje. Za doseganje enakih ali podobnih rezultatov mora vlagati več energije. Postkomocionalne težave krnijo njeno življenjsko aktivnost v tistih pogledih, kjer mora biti ustvarjalna, hitra, elastična in gibka.

---

ZOR člen 200, 203